cyanic-selkie/wikianc huggingface dataset:
Մբանզա-Կոնգո
Պատմություն
Քաղաքացիական պատերազմի առաջին ամիսներին Սան Սալվադոր դու Կոնգո քաղաքը հակակառավարական շարժման և նրա զինված ուժերի ռազմական և քաղաքական հենակետերից մեկն էր։ Մասնավորապես, կար եվրոպացի և ամերիկացի վարձկանների հենակետ Կոստաս Գեորգիուի, այնուհետև Գուստավո Գրիլոյի հրամանատարությամբ, որոնց հավաքագրում էին FNLA-ի կողմից պատերազմում կռվելու համար։ 1976 թվականի փետրվարի սկզբին քաղաքը գրավվել է  կառավարական ուժերի կողմից։
Ծանոթագրություններ
Կատեգորիա:Անգոլայի քաղաքներ Կատեգորիա:Անգոլայի բնակավայրեր Կատեգորիա:Աֆրիկայի բնակավայրեր Կատեգորիա:Աֆրիկայի քաղաքներ
(8567) 1996 HW1
Միջին հեռավորությունը Արեգակից կազմում է 2,045267 ա. մ., առավելագույնը մոտենում է 1,127 ա. մ. հեռավորության վրա և հեռանում 2,9635 ա. մ., իսկ Երկրի ուղեծրին աստերոիդը նվազագույնը մոտենում է 0,1222 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1068,37 երկրային օրվա ընթացքում, իր ուղեծրով շարժվելով միջինում 0,33696 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,44° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Սփեյսուոչ ծրագրի կողմից հայտնաբերված աստերոիդներ Կատեգորիա:Ամուրի ընտանիքի աստերոիդներ
Benetton B199
Բոլիդ Benetton B199 (Benetton B199), Նիք Վիրթի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1999 թվականի մրցարշավին մասնակցելու համար ։
Ծանոթագրություններ
Կատեգորիա:Ֆորմուլա 1
Հայերը Վառնայում
Վառնայի հայ համայնքը հիմնել են XVII դարի սկզբին այստեղ գաղթած Վառնայի Սիսակյան դպրոցի շենքը ղրիմահայերով բնակվել են քաղաքի՝ հետագայում Հայկական կոչված թաղամասում։ XIX դարի սկզբին Վառնայում եղել է 150 տուն հայ, իսկ դարի վերջին այստեղ բնակվել է շուրջ 1300 հայ։ Հաջորդ տասնամյակներին հայերի թիվն աճել է Թուրքիայից փախած հայերի հաշվին՝ հասնելով 10 հազարի։
Շուտով Վառնայում ապաստան գտած հայերի մի մասը տեղափոխվել է երկրի այլ քաղաքներ, տեղի հայերի թիվը նվազել է՝ կազմելով շուրջ 4 հազարի։ Հայ բնակչության թվի հետագա տատանումները պայմանավորված են եղել շարունակվող ներգաղթով Բ-ից 1930-ական թվականներին նկատելի արտագաղթով։
1946 թվականին շուրջ 300 վառնայաբնակ հայեր ներգաղթել են Հայաստան։ Ներկայումս (2003 թվականից) Վառնայում բնակվում է շուրջ 5 հազար հայ։ 1990-ական թվականներին այստեղ հաստատվել են հարյուրավոր հայեր Հայաստանից, Ռուսաստանից։ Վառնայի հայ համայնքի ձևավորման և զարգացման գործում կարևոր դեր են խաղացել հայ առևտրականները։ Նրանց գործունեությունը նկատելի էր ոչ միայն երկրի ներքին, այլև՝ արտաքին շուկայում (առևտրական կապեր են ունեցել Զմյուռնիայի, Տրապիզոնի, Կիպրոսի, Եգիպտոսի հայ առևտրականների և արդյունաբերողների հետ)։
1970-ական թվականների 2-րդ կեսից համայնքի ազգային կյանքն անկում է ապրել, սկսել է վերականգնվել 1990-ական թվականներին։
Կատեգորիա:Հայերը Բյուզանդական կայսրությունում
Կաստելկուկո
Կաստելկուկո (Castelcucco), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 1867 մարդ, խտությունը՝ 233 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 31030, հեռախոսային կոդ՝ 00423։
Ծանոթագրություններ
Կատեգորիա:Իտալիայի բնակավայրեր
Գարսիա (Իսպանիա)
Գարսիա (Garcia), Իսպանական մունցիպալիտետ, գտնվում է Կատալոնիայի ինքնավար համայնքի Տարագոնա մարզում։ Մունիցիպալիտետը մտնում է Ռիբերա-դ' Էբրը համայնքի կազմի մեջ։ Զբաղեցրած տարածքը կազմում է 52.4 կմ2։ Բնակչությունը կազմում է 594 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Մարվիս Ֆրեյզեր
Մարվիս Ֆրեյզեր (Marvis Frazier, ), ամերիկացի պրոֆեսիոնալ բռնցքամարտիկ, ծանր քաշային կարգի ներկայացուցիչ։ Աշխարհի պատանեկան առաջնության չեմպիոն՝ ծանր քաշային կարգում։ ԱՄՆ 1980 թվականի սիրողական չեմպիոն։
Անձնական կյանք
Մարվիսը գերծանր քաշային կարգում աշխարհի նախկին չեմպիոն Ջո Ֆրեյզերի որդին է։ Նրա եղբայրը` Ջո Ֆրեյզեր-կրտսերը (Հեկտոր Ֆրեյզեր), և քույրը՝ Ժակլին Ֆրեյզեր-Լայդը նույնպես պրոֆեսիոնալ բռնցքամարտիկներ են։ Ժակլինը միջին ծանր քաշային կարգում դարձել է աշխարհի չեմպիոն։
1979 թվականի պատանիների աշխարհի առաջնություն
1979 թվականին Մարվիս Ֆրեյզերը որոշում է ընդունել մասնակցել պատանիների աշխարհի առաջնությանը։ Երկրպագուները մեծ հետաքրքրությամբ սպասում էր այդ շնորհալի մարզիկի ռինգում հայտնվելուն։ Եվ Մարվիսը արդարացրել է երկրպագուների սպասումները։
Իր 31-րդ մարտը, որը միևնույն ժամանակ նրա առաջին միջազգային մարտն էր, 18-ամյա Մարիսն ավարտին է հասցրել երկրորդ ռաունդի 30-րդ վայրկյանին՝ նոկաուտի ենթարկելով կանադացի Դանիել Գոգուենին։ Դրանից հետո Ֆրեյզերը և Յագուբկինը հայտնվել են կիսաեզրափակչում։
Պրոֆեսիոնալ կարիերա
Պրոֆեսիոնալ բռնցքամարտում մարզիկի նորամուտը եղել է 1980 թվականին։ Նրա առաջին մրցակիցը եղել է Ռոջեր Տրուպը, որին նոկաուտի է ենթարկել 3-րդ ռաունդում։
1983 թվականին հաղթել է Ջեյմս Բրոադին և Ջո Բագներին։ Վերջինիս հետ 1973 թվականին մենամարտել էր նաև իր հայրը։
1983 թվականի նոյեմբերի 25-ին Մարվիս Ֆրեյզերը ռինգ է բարձրացել Լարի Հոլմսի դեմ։ Ֆրեյզերի մարզչական գրասենյակը առաջնային տեղ էր տալիս մարզիկի  արագաշարժությանն և երիտասարդությանը, որով նա զգալիորեն գերազանցում էր իր հակառակորդին։ Առաջին րոպեներին Ֆրեյզերը իջեցրել էր ձեռքերը կարածալքերի վրա և աշխուժորեն շարժում էր գլուխը առաջ և հետ՝ հրապուրելով Հոլմսին։ Այնուամենայնիվ Հոլմսը իր երկար աջ ձեռքով հարվածեց Ֆրեյզերին և ավելացրեց իր հաշվին 8 միավոր։ Ընդամենը առաջին ռաունդի ավարտից մի քանի վայրկյան առաջ մրցադատավորները կանգնեցրել են մարտը՝ հաղթանակը տալով Հոլմսին, որը տեխնիկական նոկաուտի էր ենթարկել իր հակառակորդին։ Սպորտային մի շարք լրագրողներ քննադատում էին Մարվիսի հայր-մարզիչ Ջո Ֆրեյզերին։
Հոլմսից պարտություն կրելուց հետո նա շարունակել է իր կարիերան։ Հաջորդ վեց մարտը ավարտել է  հաղթանակներով։ Դրանց թվում էր նաև աշխարհի ապագա չեմպիոնների՝ Բերնարդ Բենտոնի և Ջեյմս Սմիթի դեմ տարած հաղթանաները։ Կարևոր էին նաև Խոսե Ռիբալտի, Ջեյմս Տիլիսի և անհաղթելի Ֆունսո Բանջոյի դեմ մղված հաղթանակները։
Բռնցքամարտից հետո
Բռնցքամարտիկի կարիերան ավարտելուց հետո նա նշանակվել է նախարար և եղել է Բանտային միջազգային ասոցիացիայի ակտիվ անդամ։
Ջեյմս Փիթերի հետ «Հանդիպե՛ք Մարվիս Ֆրեյզերին։ Ծխող Ջոյի որդու պատմությունը» («Meet Marvis Frazier: The Story of the Son of Smokin' Joe») գիրքի համահեղինակն է, որը լույս է տեսել 2013 թվականին ։
Արտաքին հղումներ
Կատեգորիա:Սեպտեմբերի 10 ծնունդներ Կատեգորիա:1960 ծնունդներ Կատեգորիա:Անձինք այբբենական կարգով Կատեգորիա:Ամերիկացի բռնցքամարտիկներ Կատեգորիա:Բռնցքամարտիկներ ըստ երկրների Կատեգորիա:Բռնցքամարտիկներ այբբենական կարգով
Песенка о медведях
«Песенка о медведях» (թարգմ.՝ «Երգ արջերի մասին»), կոմպոզիտոր Ալեքսանդր Զացեպինի երգը բանաստեղծ Լեոնիդ Դերբենյովի տեքստի հիման վրա 1967 թվականի «Կովկասի գերուհին» խորհրդային ֆիլմից։ Գլխավոր դերի կատարողի փոխարեն կադրից դուրս երգը կատարել է Աիդա Վեդիշչևան ։
Պատմություն
Երբ պատրաստվում էին ֆիլմի նկարահանումներին, Լեոնիդ Դերբենյովը և ֆիլմի ռեժիսոր Լեոնիդ Գայդայը որոշել են, որ ֆիլմում հնչելու է երկու երգ։ Դրանցից մեկը պետք է երգեր Նիկուլինը, իսկ Նինայի երգի կատարողի հարցը մնացել է անորոշ։ Այդ ժամանակ որոշվել է մրցույթ կազմակերպել։ Մրցույթին մասնակցելու են հրավիրվել այն ժամանակ հայտնի մի քանի երգչուհիներ, նրանց զանգել են անմիջապես ռադիոկայանից՝ «С добрым утром!» հաղորդումից։ Աիդա Վեդիշչևան համաձայնել է և կես ժամվա ընթացքում ձայնագրել մի քանի, ինչպես իրեն թվում էր, պարզ երգ՝ փորձի համար։ Նրա ձայնը ամենից շատ է հավանության արժանացել։ 1966 թվականի հուլիսի վերջին «Մոսֆիլմում» տեղի է ունեցել երգի ձայնագրությունն ապագա ֆիլմի համար ։
Ըստ Վեդիշևայի՝ «Մելոդիա» ընկերությունում թողարկված այս երգի ձայնասկավառակի միայն առաջին տպաքանակը կազմել է յոթ ու կես միլիոն օրինակ ։
2023 թվականին Ալեքսանդր Զացեպինը պատմել է, որ իր համար հեղինակային հատկացումները շատ բարձր են եղել.
Երբ լույս տեսավ «Արջերի մասին երգը», Լյոնյա Դերբենյովը վազեց ինձ մոտ և ասաց. «Ես վերջերս ստացա հեղինակայինները։ Ես միանգամից մեքենա գնեցի։
Արտաքին հղումներ
Կատեգորիա:Ռուսերեն երգեր Կատեգորիա:Խորհրդային երգեր Կատեգորիա:Սինգլներ այբբենական կարգով Կատեգորիա:1967 սինգլներ
Փիլիպպոսյան հիմնադրամ
Փիլիպպոսյան հիմնադրամը (Ստեփան Փիլիպպոսյանի անվան հիմնադրամ) բարեգործական հաստատություն է։ Հիմնվել է 1969 թվականին, Ինդիան Վելսում (Կալիֆոռնիա)՝ մեծահարուստ Ստեփան Փիլիպպոսյանի (արևելյան գորգերի կոնցեսիոներ) նախաձեռնությամբ։ Հիմնադրամի նպատակն է նպաստել հայ երիտասարդների կրթության զարգացմանը և հայեցի դաստիարակությանը։ Կարևորելով Միջին Արևելքի երիտասարդության կրթության հարցը՝ հիմնադրամն աջակցել է Բեյրութի դպրոցների վերականգնման աշխատանքներին, Հայ ավետարանչական ընկերակցության մանկական կրթական ծրագրերին, դարձել Հայկազյան համալսարանի հիմնադիրներից մեկը։
Բարեգործական ծրագրեր իրականացնելու համար Լիբանանի Հանրապետությունը Ստեփան Փիլիպպոսյանին պարգևատրել է երկրի բարձրագույն՝ «Մայրիի» շքանշանով (Order of the Cedar)։ Ներկայումս հիմնադրամը շարունակում է իր բազմակողմանի գործունեությունը՝ ուշադրության կենտրոնում պահելով հայ երիտասարդության կրթության հարցը։ Հայ ավետարանչական ընկերակցությունում ի պահ դրված Փիլիպպոսյան հիմնադրամը զգալի գումարներ է տրամադրում հայ երիտասարդներին կրթաթոշակ հատկացնելու, եկեղեցիների, հովիվների հատուկ ֆոնդերի, ընկերային ծառայությունների, հրատարակություն ն երի, Հյուսիսային Ամերիկայի Հայ ավետարանական միության, Հայ-ամերիկյան միջազգային քոլեջի, Ամերիկայի հայկական համագումարի, հայկական մշակութային ու ընկերային այլ կազմակերպություն ների համար։ Փիլիպպոսյան հիմնադրամի ղեկավար մարմինը հոգաբարձուների խորհուրդն է՝ բաղկացած 5 անդամից։ Նախագահն է Ամերիկայի Հայ ավետարանչական ընկերակցության խորհրդի անդամ Ջոյս Փիլիպպոսյան-Սթայնը (Ս. Փիլիպպոսյանի դուստրը)։
Կատեգորիա:Ամերիկահայ բարեգործական կազմակերպություններ
Մոնտևագո
Մոնտևագո  (Montevago), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 3096 մարդ, բնակչության խտությունը կազմում է 97 մարդ/կմ²։ Զբաղեցնում է 32 կմ² տարածք։ Փոստային ինդեքսն է՝ 92010։ Հեռախոսային կոդը՝ 0922։
Քաղաքի հովանավորն է սուրբ Դոմինիկը։ Քաղաքի տոնը նշվում է օգոստոսի 8-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
1837 Կովկասի մեդալ
1837 Կովկասի մեդալ (Медаль «Кавказ 1837 год»), Ռուսական կայսրության պետական պարգև, որով պարգևատրում էին Կովկասի բնակիչներին, ովքեր ուղեկցել են Նիկոլայ I-ին 1837 թվականի իր այցի ժամանակ։ Ուղևորությունը խաղաղեցված տարածքներով հնարավոր դարձավ Կովկասյան պատերազմների խաղաղեցմանը։ Մեդալը հիմնադրվել է 1837 թվական հոկտեմբերի 23-ին Նիկոլայ I-ի օրոք  ։
Պարգևատրման կարգ
Մարգևատրում էին Կովկասի բնակիչներին, ովքեր ուղեկցել են Նիկոլայ I-ին 1837 թվականի իր այցի ժամանակ։ Մեդալը ստանում էին բոլորը, այդ թվում նաև կայսրը ։
Մեդալի նկարագրություն
Մեդալը պատրաստում էին արծաթից՝ 28 մմ տրամագծով։ Մեդալի դիմերեսի կողմում պատկերված է Նիկոլայ I-ի դիմանկարը, իսկ ամբողջ եզրերվ մակարգված է․ Հակառակ կողմում հորիզոնական ուղղությամբ երկու տողով մակարգված է․ Մակագրությունները բաժանված են իրարից գծով, իսկ վերևում մի փոքր աստղ է պատկերված ։
Սանկտ պետերբուրգի դրամատունը 1873 թվականին հատել է 3300 մեդալը ։ Ընդհանուր տեղեկություններով, պարգևատրվել է 2847 մարդ։
Կրելու կարգ
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին ։
Արտաքին հղումներ
Կատեգորիա:Պարգևներ այբբենական կարգով Կատեգորիա:Նիկոլայ I կայսեր ժամանակաշրջանի մրցանակներ
Էրին Մորգենշտերն
Էրին Մորգենշտերն ( Erin Morgenstern, ), ամերիկացի գրող և մուլտիմեդիոն նկարչուհի։ Առավել հայտի է իր Գիշերային կրկես վեպով (2011), որը 2016 թվականին թարգմանվել է 18 լեզուներով և արժանացել Լոկուս մրցանակի լավագույն դեբյուտային վեպի համար։
Կենսագրություն
Էրին Մորգենշտերնը ծնվել է 1978 թվականի հուլիսի 8-ին։ Նա մեծացել է Մասաչուսեթս նահանգի Մարշֆիլդ քաղաքում, սովորել է թատրոնի պատկերավոր արվեստ Նորտգեմտոնի (Մասաչուսեթս) Սմիթ քոլեջում։ 2000 թվականին նա ստացել է արվեստի բակալավրի աստիճան ։ Մորգենշտերնը հիմնականում նկարում է ակրիլներով։ Նրա աշխատանքներից մեկն է Таро Phantomwise : Մինչ Մորգենշտերնի Գիշերային կրկեսի հրապարակումը, նրան մերժել էին երեսուն գրական գործակալներ։ Մորգենշտերնը ապրում է Նյու Յորքում։
«Գիշերային կրկես»
Մորգենշտերնի Գիշերային կրկես The Night Circus դեբյուտային վեպը հրապարակվել է 2011 թվականի սեպտեմբերին։ Դա կախարդական ֆազմագորիկ ռոմանտիկ հեքիաթ է, որի գործողությունները տեղի են ունենում XIX դարի վերջին ոչ պատմական Լոնդոնում։ Գիրքը համեմատվել է «Հարի Փոթեր» շարքի հետ, ինչպես նաև Նիլ Գեյմանի, Ռեյ Բրեդբերիի, Սյուզաննա Կլարկի և Սթիվեն Միլհաուզերի աշխատանքների հետ ։ Վեպն ուղղված էր դեռահաս հանդիսատեսներին : Գրքի առաջին տպաքանակը գերազանցել է 175,000 օրինակը, իսկ գրքի թարգմանության իրավունքները վաճառվել են 30 երկրներում։ Կինոյի էկրանավորման իրավունքները տրվել է Summit Entertainment անկրկնելի ամերիկյան կինոստուդիային։ Թողարկվել է աուդիոգիրք, որը կարդացել է Ջիմ Դեյլը։ Գրքի բրիտանական հրատարակիչը համաձայնության է եկել Failbetter Games տեսախաղերի ստուդիայի հետ գրքին ուղեկցող հանելուկ խաղեր ստեղծելու համար ։ «Գիշերային կրկես» վեպը, որպես ամենալավ դեբյուտային վեպ, Ամերիկյան գրադարանների ասոցիացիայի կողմից արժանացել է Ալեքս Alex Awards  և Լոկուս մրցանակների ։ Վեպը յոթ շաբաթ գտնվել է New York Times բեսթսելլերների ցուցակում ։
Արտաքին հղումներ
Կատեգորիա:21-րդ դարի ամերիկացի վիպասաններ Կատեգորիա:Ամերիկացի գրողներ Կատեգորիա:21-րդ դարի ամերիկացի կին գրողներ Կատեգորիա:Անգլերեն գրականություն Կատեգորիա:Կին գրողներ Կատեգորիա:Ամերիկացի նկարիչներ Կատեգորիա:21-րդ դարի կին գրողներ Կատեգորիա:Ամերիկացի կին վիպասաններ
Հարրի Փոթերը և Գաղտնիքների սենյակը
Հարրի Փոթերը և Գաղտնիքների սենյակը (Harry Potter and the Chamber of Secrets), Հարրի Փոթերի մասին վեպերի շարքի երկրորդ գիրքը։ ԱՄՆ-ում գրքի կազմը ձևավորված է «Warner Bros. Animation» ընկերության անիմացիայի հիման վրա։
Գիրքը հրատարակվել է տարբեր լեզուներով։ Գրքի հայերեն տարբերակը հրատարակվել է Զանգակ հրատարակչության կողմից, թարգմանիչ Ալվարդ Ջիվանյան։
Հակիրճ նկարագրություն
Ամառային արձակուրդին Հարրի Փոթերը դարձյալ իր ազգականների տանն է, որտեղ նրա հետ կոպիտ ու վատ են վարվում։ Շուտով Հարրին վերադառնում է դպրոց։ Հելոուինին դպրոցի սրահներում տարօրինակ շշուկներ են լսվում, որ նշանակում է՝ հարյուրավոր տարիներ առաջ դպրոցում կառուցած Գաղտնիքների սենյակը կրկին բացվել է, և այնտեղ դարանած Սարսափն ազատ է արձակվել` սպառնալով ոչնչացնել ոչ կախարդ ընտանիքներում ծնված աշակերտներին ։
Դրզլիի մոտ
Հարրի Փոթերի մասին երկրորդ վեպի գործողությունը սկսվում է նրա ծննդյան 12-րդ տարեդարձից։ Ամռան սկզբից Հարրին ոչ մի նամակ չի ստանում Ռոնից և Հերմայոնից։ Ծննդյան առթիվ նրան նույնպես ոչ մեկը չի շնորհավորում, ինչը չարախնդության առիթ է դառնում զարմիկ Դադլիի համար։ Քեռի Վեռնոնը, չհիշելով նույնիսկ տոնական օրվա մասին, պահանջում է, որ Հարրին ամբողջ երեկո լուռ նստի իր սենյակում։ Այսօր պետք է հյուրընկալվեն բիզնեսի կարևոր գործընկերներ, որոնց հետ Վերնոնը ակնկալում է կնքել իր կյանքի ամենահաջող գործարքը։
Այդ նույն երեկո Հարրիի սենյակում հայտնվում է Դոբի անունով էլֆը և հայտարարում, որ Հարրի Փոթերին չի կարելի վերադառնալ Հոգվորթս. այնտեղ նրան սարսափելի վտանգ է սպառնում։ Հարրին մերժում է կատարել Դոբիի՝ դպրոց չվերադառնալու խնդրանքը, որի համար էլֆը կախարդում է նրան ուղիղ Դուրսլեյի և նրա հյուրերի աչքի առաջ (օդ է բարձրացնում տորթը, որը հետո ընկնում է Դրզլիի կարևոր հյուրի գլխին)։ Շուտով Հարրին ստանում է նամակ, որով հաղորդվում է, որ անչափահաս հրաշագործները չպիտի կախարդեն դպրոցից դուրս և նման բան կրկնելու դեպքում Հարրի Փոթերը կհեռացվի դպրոցից։ Նամակը կարդալով՝ Վեռնոնը հասկանում է, որ Փոթերից վախենալ պետք չէ, և նրան փակում է Դադլիի երկրորդ սենյակում։
Երեք օր Փոթերին պահում են փակի տակ, ինչպես բանտում։ Գիշերը Հարրիի մոտ են գալիս Ռոն Ուիզլին, Ֆրեդը և Ջորջը՝ իրենց հորը պատկանող թռչող «Ֆորդ Անգլիայով» և տանում են նրան իրենց հետ տուն։ Ճանապարհին նրանք պատմում են, որ Դոբին երևի ծառայում է Հարրիի երդվյալ թշնամուն՝Դրաքո Մալֆոյին։Դրաքոյի հայրը՝ Լյուցիուսը, Վոլդեմորի մտերիմ օգնականն է, բայց մութ ուժերին ծառայող կախարդի կործանումից հետո հավատացնում է, որ ոչ մի չարագործության մասնակից չէ։
Հյուր Վիզլիի մոտ
Արձակուրդի մնացած մասը Փոթերն անց է կացնում Վիզլի ընտանիքի հետ։ Ընտանիքն ընդունում է Հարրիին ինչպես հարազատի։ Ռոնի մայրը՝ Մոլի Վիզլին, միշտ հոգատար վերաբերմունք է ցույց տալիս Հարրիի հանդեպ, իսկ Ռոնի հայրը՝ Անգլիայի Մոգության նախարարության աշխատակից Արթուր Վիզլին, դառնում է Հարրիի ընկերը և հարցնում է նրան մագլների տարբեր հայտնագործությունների մասին։ Ջինի Վիզլին, որն այդ տարի Հոգվարթսի առաջին կուրս էր հաճախելու, կարմրում և շփոթվում էր Հարրիին տեսնելիս։
Հարրին և Վիզլի ընտանիքը դպրոցից առաջ գնում են գնումների՝ օգտագործելով թռչող փոշի։ Հարրին պատահաբար հայտնվում է նողկալի մի խանութում` «Ֆլորիշ և Բլոթս» անունով։ Այնտեղ նա տեսնում է Դրաքո Մալֆոյին և նրա հորը՝ Լյուցիուսին, որն ինչ-որ բան է ծախում։ Դուրս գալով խանութից՝ Հարրին հայտնվում է մի տարօրինակ և չարագուշակ վայրում, բայց նրան փրկում է կիսահսկա Ռուբեուս Հագրիդը։ Մոտավորապես մեկ ժամ անց գրախանութում մեր հերոսները ծանոթանում են մոգ և գրող
Լոքհարթի հետ, որը հայտարարում է, որ ինքը մոգության և կախարդանքի «Հոգվարթս» դպրոցում նշանակվել է մութ ուժերից պաշտպանության ուսուցիչ։
Դրանից հետո պատահաբար խոսում են Մալֆոյներից։ Պարզվում է, որ Մալֆոյները ատում են Ուիզլիներին մագլների հետ բարեկամանալու համար։ Սկսվում է վեճ, որն ավարտում է Հագրիդը։ Վեճի ընթացքում Լյուցիուսը հանում է կաթսայից Ջինի Ուիզլիի մաշված գիրքը և նորից պահում՝ հավատացնելով, որ Ուիզլիները չեն կարող ավելի լավ բան գնել իրենց երեխաների համար, քան անպետք գրքերը։
Քինգս Քրոս կառամատույց Ուիզլիները և Հարրին գնում են Արթուր Ուիզլիի մեքենայով։ Հարրին և Ռոնը պետք է 9¾ կառամատույցում հայտնվեն վերջինը, բայց դա նրանց չի հաջողվում. արգելքը, որով նրանք պետք է անցնեին, չի թողնում։ Ուշանալով գնացքից՝ նրանք վերցնում են Ռոնի հոր մեքենան և թռչում Հոգվարթս։ Վայրէջքի ժամանակ մեքենան բախվում է Պայթուցիկ ուռենուն, որից էլ Ռոնի կախարդական փայտիկը ջարդվում է, իսկ մեքենան սահում է Արգելված անտառ։ Հարրին և Ռոնը նկատողություն են ստանում պրոֆեսորներ Սևերուս Սնեյփից և Մակգոնագալից այն բանի համար, որ նրանց մեքենան տեսել են մագլները։ Սնեգը պահանջում է հեռացնել Հարրիին, բայց Մաքգոնագոլը որոշում է սահմանափակվել նկատողությամբ։
Հոգվորթս
Դպրոցում բոլորն սկսում են խոսել այն մասին, որ ց, չնայած ճանաչված լինելուն, ոչինչ չի հասկանում Մութ ուժերից պաշտպանության արվեստում։ Բայց իր դասերին նա ուսանողներին հատվածներ է կարդում իր գրքերից, որոնցում նկարագրված էին իր սխրանքները։ Նա նաև իր ուսանողների հետ հատվածներ էր բեմադրում իր գրքերից (սովորաբար զոհը լինում էր Հարրին)։ Հարրին և Ռոնը չէին սիրում Լոքհարթին, մինչդեռ Հերմայոնին պաշտում էր։ Հայտնվում է Հարրիի երկրպագու՝ Գրիֆինդորի առաջին կուրսեցի Քոլին Քրիվին։ Քոլինն ամենուր հայտնվում է իր ֆոտոխցիկով և լուսանկարում իր կուռքին։ Ինչքան էլ տարօրինակ է, Լոքհարթը նույնիսկ չի խոչընդոտում դրան, բայց զգուշացնում է Հարրիին, որ վերջինս չմեծամտանա։
Ամեդիկ
Ամեդիկ, լեռնագագաթ Հայկական լեռնաշխարհում՝ նրա հյուսիսարևելյան կողմում, Բարկուշատ լեռնահամակարգում։ Գտնվում է Գորիս քաղաքից մոտ 30 կիլոմետր հարավ-արևելք, բարձր 1250 մետր։ Տեղ-տեղ ծածկված է անտառներով ու թփուտներով
Հարրի Փոթերը և Գաղտնիքների սենյակը
Հոգվորթս
Քվիդիչում սկսվում են պրոբլեմները. Սլիդերինի թիմում է հայտնվում Դրաքո Մալֆոյը, իսկ նրա հայրը ամբողջ թիմի համար գնում է «Նիմբուս-2001» թռչող ավելները, որոնք անհամեմատ լավն են Հարրիինից։ Մարզումներից մեկի ժամանակ ջախջախում են գրիֆինդորցիներին։ Հերմայոնին, փորձելով պաշտպանել Գրիֆինդորին, պնդում է, որ Գրիֆինդորի բոլոր խաղացողները տաղանդավոր են, իսկ Մալֆոյի տեղը թիմում ուղղակի գնված է։ Լյուցիուսի գազազած տղան վիրավորում է աղջկան, ինչի արդյունքում տուժում է Ռոնը, որն ուզում էր «փսլինքի անեծք» կարդալ, բայց անեծքը հենց իրեն է դիպչում, և նրա բերանից սկսում է փսլինք թափել։ Իսկ Հարրին ու Հերմիոնան այդ ընթացքում գնացել էին Հագրիդի մոտ։
Գաղտնիքների սենյակի հանելուկ
Հարրին լսում է մի ձայն, որը խոսում է սպանության մասին։ Նրանից բացի՝ ոչ ոք չի լսում այդ ձայնը։ Հերմայոնիի կարծիքով ավելի լավ կլինի, որ ոչ ոք չիմանա այդ մասին։ Հելոուինին Հարրին նորից է լսում ձայնը։ Նա ընկերների հետ հայտնվում է միջանցքում, որը լցված էր ջրով։ Այնտեղ կախված էր տիկին Նորիսը, Ֆիլչի կատուն, իսկ պատին կար արյունոտ մակագրություն. «Գաղտնիքները սենյակը բաց է»։ Ֆիլչը Հարրիին մեղադրում է իր կատվին սպանելու մեջ։ Անսպասելիորեն Սնեյփը պաշտպանում է Հարրիին։
Կախարդանքի պատմության դասի ընթացքում Հերմայոնին պրոֆեսոր Բինսից տեղեկություններ է կորզում «գաղտնիքների սենյակի» մասին։ Պրոֆեսորը դժկամությամբ պատմում է, որ Սալազար Սլիդերինը միշտ կողմնակից է եղել, որ դպրոցում սովորեն միայն զտարյուն կախարդներ, սակայն մնացած կախարդները նրա հետ չեն համաձայնվել։ Ի վերջո Սալազարը գնաց, սակայն, լեգենդի համաձայն, Հոգվարթսում սենյակ է թողել, որը մի օր պետք է բացի իր ժառանգը և ազատի դպրոցը սովորական մարդկանցից։ Լեգենդն ասում է, որ այդ սենյակում հրեշ է գտնվում, ում կարող է կառավարել միայն Սլիդերինի ժառանգը։ Ինչպես նաև պրոֆեսորն ասում է, որ սենյակը մի անգամ արդեն բացվել է 50 տարի առաջ և այդ ժամանակ սպանվել է Հոգվորթսի ուսուցչուհին։
Արտաշես Բաբայան (այլ կիրառումներ)
Արտաշես Բաբայան անունը կարող է վերաբերել հետևյալ անձանց.
Հարրի Փոթերը և Գաղտնիքների սենյակը
Գաղտնիքների սենյակի հանելուկ
Հարրին, Ռոնը և Հերմայոնին կասկածում են Մալֆոյներին սենյակի բացման մեջ։ Նրանք որոշում են ստեղծել կախարդական հմայաթուրմ և Քրեբի ու Գոյլի կերպարանք ստանալ, որպեսզի ինչ-որ բան իմանան Դրաքո Մալֆոյից։ Հերմայոնին խաբեությամբ Լոքհարթից թույլտվություն է ստանում «Ուժեղ ազդեցությամբ հմայաթուրմը» գիրքը գրադարանից վերցնելու համար։ Այնուհետև Հարրիին և Հերմայոնիին հաջողվում է բաղադրիչներ գողանալ Սնեյփի աշխատասենյակից։
Գրիֆինդորի և Սլիդերինի խաղում բլաջերը ողջ ընթացքում հարձակվում է միայն Հարրիի վրա։ Նա ընկնում է, կոտրում ձեռքը, սակայն մյուս ձեռքով բռնում է սնիտչը։ Գիշերը Հարրին անցկացնում է հիվանդանոցային մասում։ Նրա մոտ է գալիս Դոբբին և խոստովանում, որ նա էր կախարդել բլաջերին և արգելափակել է 9¾ հարթակում, որպեսզի Հարրին չկարողանար հայտնվել Հոգվարթսում։ Դոբբին գիտի, թե ով է բացել սենյակը, սակայն չի կարող ասել Հարրիին։ Դոբբիի հետ խոսակցությունից հետո սենյակ են տեղափոխում Քոլին Քրիվվին իր ֆոտոխցիկի հետ։ Նա նույնպես փայտացել էր, իսկ ֆոտոխցիկի պաշտպանիչ թաղանթը հալվել էր։
Լոքհարթն ու Սնեյփը դպրոցում հիմնում են ակումբ, որպեսզի աշակերտներին սովորեցնեն ինքնապաշտպանական հնարքներ։ Շուտով սկսվում են աշակերտների դուելները, որոնք անհաջողությամբ են ավարտվում. Հարրին և Դրաքոն իրար վրա ծիծաղելի անեծքներ են սկսում փորձել, իսկ Հերմայոնին կռվում է Միլլիսենտա Բուլսթրոուդի հետ։ Սնեյփը բոլորը հասկանում են, որ Հարրին կարողանում է խոսել օձերի լեզվով։ Պարզվում է, որ դա շատ հազվադեպ հանդիպող ունակություն է։ Այդպիսին են եղել Սալազար Սլիդերինն ու Վոլդեմորը։ Համարվում է, որ դա սև կախարդանքի նշան է, իսկ բարի հրաշագործները երբեք չեն կարող հասկանալ օձերի լեզուն։
Դպրոցի շատ աշակերտներ, այդ թվում և գրիֆինդորցիները, սկսում են կարծել, որ հենց Հարրի Փոթերն է հանդիսանում Սլիզերինի ժառանգը։ Նրան վերաբերվում են վախով և ատելությամբ։ Շատ աշակերտներ, այդ թվում և Ջասթինը, չեն հավատում, որ Հարրին փրկել է Ջասթինին օձից. Հնարավոր է, որ Հարրին մղում էր նրան օձի դեմ, քանի որ Ջասթինի ծնողները կախարդներ էին։ Նման բացատրություններ են ստանում մնացած փաստերը։ Մի քանի աշակերտների կարծիքով՝ Հարրին ատում է Դուրսլեյին, քանի որ նա տանել չի կարողանում կախարդներին, Քոլինը փայտացել էր նրա համար, որ լուսանկարել է Հարրիին կեղտի մեջ պառկած, Սև լորդը ցանկացել էր սպանել Հարրի Փոթերին որպես վտանգավոր հակառակորդի, սակայն պարտություն է կրել, քանի որ Հարրին ամենաուժեղ սև մոգն էր։ Հագրիդը բողոքում է, որ ինչ-որ մեկը սպանում է իր աքլորներին։ Շուտով Ջասթինն ու գրեթե անգլուխ Նիկը հիվանդանոց են ընկնում՝ լինելով թմրած։ Դամբլդորը խորհրդակցում է Հարրիի հետ և պնդում, որ հավատում է նրա անմեղությանը։ Նա հարցնում է Հարրիին, թե արդյո՞ք նա չի ուզում ինչ-որ բան պատմել, սակայն Հարրին չի կողմնորոշվում։ Դամբլդորի սենյակում Հարրին ծանոթանում է տնօրենի փյունիկի՝ Ֆոուկսի հետ։ Փյունիկները «կարող են հսկայական բեռ տանել, նրանց արցունքները ունեն բուժիչ հատկություն, և նրանք ամենանվիրված ընկերներն են»։
Կախարդական խոտը, որ պատրաստել էր «գրիֆինդորյան եռյակը», եռացվեց ամանորին։ Կրեբին և Գոյլին թխվածքաբլիթների և քնաբեր խոտի միջոցով խաբելով՝ Հարրին և Ռոնը վերցնում են նրանց մազերից և, այն ավելացնելով Հերմայոնիի պատրաստածին, վերածվում են Մալֆոյի ընկերների։ Հերմայոնին վերցնում է Միլիցենտա Բուլսթրոուդի մազը զգեստի վրայից, սակայն պարզվում է, որ դա կատվի մազ է, և Հերմայոնին վերածվում է կիսամարդ-կիսակենդանու, ինչից հետո նա ստիպված է լինում երկար ժամանակ բուժվել։ Հարրին և Ռոնը գալիս են Դրակոյի մոտ՝ Սլիզերինի հյուրասենյակ և փորձում են հասկանալ, թե ով է բացում սենյակը, սակայն, ի զարմանս իրենց, պարզվում է, որ Մալֆոյը ոչինչ չգիտի։
Թոմ Ռեդդլի օրագիր
Հարրին Միրտլի զուգարանում գտնում է տարօրինակ գիրք, որի մեջ դատարկ էջեր էին։ Գրքի վրա գրված է, որ դա ոմն Թոմ Ռեդդլի սեփականությունն է։ Հարրին գտնում է, որ եթե սկսի գրել օրագրում, ապա նրան ինչ-որ մեկը կպատասխանի։ Հարրին գրում է իր անունը և օրագրում հայտնվում է մի գրվածք, որ նրա խոսակցի անունը Թոմ Ռեդդլ է։ Հարրին իմանում է, որ Ռեդդլը սովորել է Հոգվարթսում 50 տարի առաջ։ Փոթերը խնդրում է պատմել այդ ժամանակների դեպքերի մասին։ Ռեդդլը առաջարկում է տեսնել ինչ-որ բան։ Հարրին տեղափոխվում է 50 տարի առաջ։ Նա տեսնում է, թե ինչպես են ուսուցիչները աղջկա դիակը տեղափոխում, որին գտել էին զուգարանում։ Նրան սպանել է գաղտնիքների սենյակի հրեշը։ Հարրին տեսնում է Ռեդդլին՝ աշակերտին, ով Սլիզերինի հաշվապահն էր։ Փոթերը տեսնում է, թե ինչպես է Ռեդդլը շփվում Հոգվարթսի տնօրենի՝ Արմանդ Դիպետի հետ և պրոֆեսոր Դամբլդորի հետ, ով այդ ժամանակ կերպարանափոխման ուսուցիչ էր։ Պարզվում է, որ Հագրիդը սովորել է Ռեդդլի հետ մեկ դպրոցում։ Ռեդդլը աղջկա մահվան մեջ մեղադրում է Հագրիդին և ինչ-որ բան է ասում հրեշի մասին։ Հարրին հետ է վերադառնում իր ժամանակ, իսկ մի քանի օր անց օրագիրը անհետանում է իր սենյակից։
Հարրիի և Ռոնի հետապնդում
Շուտով տուժում է Հերմայոնին, և Հարրիին դադարում են կասկածել հարձակումներ կազմակերպլու մեջ, քանի որ նա հարձակում չէր գործի իր իսկ ընկերուհու վրա։ Չեղյալ է հայտարարվում քվիդդիչի առաջնությունը։ Դամբլդորը հեռացվում է Հոգվարթսի տնօրենի պաշտոնից, իսկ Հագրիդին վերցնում են հրաշագործների բանտ Ազքաբան։ Հարրին և Ռոնը տեսնում են դա։ Որոշ ժամանակ անց Հարրին և Ռոնը նկատում են, որ անհասկանալի պատճառով դպրոցում սարդեր են վազվզում։ Արգելված անտառում ձգվում է նրանց շղթան։ Հարրին և Ռոնը գնում են սարդերի ետևից և հանդիպում Արագոգին՝ հսկա սև սարդին։ Արագոգն ասում է, որ նա այն հրեշն է, ում դաստիարակել է Հագրիդը, սակայն նա Սլիզերինի հրեշը չէ, և անտառապահը երբեք չի բացել գաղտնիքների սենյակը։ Իսկական հրեշը թաքնված է ամրոցում, իսկ սարդերը նրանից այնպես են վախենում, որ նույնիսկ նրա անունը չեն տալիս։ Ինչ վերաբերում է Արագոգին, ապա նա Հագրիդի հանդեպ հարգանքից դրդված երբեք մարդկանց չի սպանել և չի սպանի։ Սակայն նա չի կարող դա արգելել այլ սարդերի։ Սարդերը հարձակվում են Ռոնի և Հարրիի վրա, սակայն մոտեցող Ֆորդ Անգլիան փրկում է տղաներին, ինչից հետո նրանք գնում են թփերի մոտ։ Շուտով Հարրին և Ռոնը հասկանում են, որ Լացկան Միրտլն է հենց այն աղջիկը, որին սպանել է հրեշը։ Հենց նա կարող է պատմել ճշմարտությունը։
Հիվանդանոցում նրանք իմանում են, որ մանդրագորները հասցրել են, և երեկոյան խոտը պատրաստ կլինի, որը կբուժի կատվին, Ջասթինին, Քոլին Քրիվին և Հերմայոնիին։ Հարրին և Ռոնը Հերմայոնիի բռունցքում մի թերթ են գտնում։ Դրանում նկարագրվում է հրեշը, հսկաայկան օձ վասիլիսկը, որը կարող էր սպանել մեկ հայացքով։ Ընկերները հասկանում են, որ նա է ապրում գաղտնիքների սենյակում։ Վասիլիսկի զոհերը չեն մահացել, քանի որ չեն նայել ուղիղ նրա աչքերի մեջ. կատուն տեսել է նրան ջրի, Հերմայոնին՝ հայելու, Քրիվին՝ ֆոտոխցիկի, իսկ Ջասթինը՝ Նիկի միջոցով, իսկ Նիկն էլ չէր կարող մահանալ երկրորդ անգամ։ Բացի այդ Հերմայոնին գրել էր «խողովակներ» բառը՝ բացատրելով, թե ինչպես է վասիլիսկը շարժվում ամրոցում։ Մեր ընկերները մոտենում են գաղտնիքի բացահայտմանը։
Մուտքը գաղտների սենյակ
Աղջիկների զուգարանին կից պատի վրա գրվածք է հայտնվում, որ գաղտնիքների սենյակում է գտնվում աշակերտ և նա այնտեղ կմնա հավերժ։ Պարզվում է, որ այդ աշակերտը Ջիննի Ուիզլին է։ Պատրաստվում են դպրոցը փակել։ Հարրին և Ռոնը որոշում են Լոկոնսից օգնություն խնդրել, սակայն հայտնաբերում են, որ Լոկոնսը ցանկանում է փախչել։ Պարզվում է, որ իր գրքերում նա իրեն է վերագրում ուրիշ մոգերի սխրանքները, ինչի համար նա նախ հարցաքննել է այդ մոգերին, այնուհետև ջնջել նրանց հիշողությունը։ Նա ցանկանում է մոռացության անեծքը կարդալ Հարրիի և Ռոնի վրա, որպեսզի նրանք մոռանան եղածը, սակայն Հարրին կանխում է այն էքսպելիարմուս կախարդանքով։ Այնուհետև Հարրին և Ռոնը ստիպում են Լոկոնսին գնալ նրանց հետ, և վերջինս պատմում է, որ մահվանից առաջ լսել է խոսակցություն անհասկանալի լեզվով և տեսել է երկու հսկա դեղին աչքեր։ Նա ցույց է տալիս լվացարանի վրա, թե որտեղ են եղել այդ աչքերը, և Հարրին տեսնում է, որ ծորակի վրա փաթաթվել է փոքր օձ։ Պատկերացնելով, որ իր առջևում օձ է՝ Հարրին օձերի լեզվով ասում է «բացվի՛ր» բառը։ Բացվում է թունելը, որը տանում է ներքև։
Հարրին, Ռոնը և Լոկոնսը սահում են թունելով, որը տանում էր գետնի տակ։ Լոկոնսը հարձակվում է Ռոնի վրա, խլում նրա կախարդական փայտիկը և հարձակվում Հարրիի և Ռոնի վրա՝ մոռացման անեծքը կարդալով։ Բարեբախտաբար, Ռոնի կախարդական փայտիկը, որ կոտրվել էր ուսումնական տարվա սկզբում, պայթում է և խցանում առաջացնում, որը բաժանում է Հարրիին Ռոնից։ Հարրին գնում է առաջ և հանդիպում Թոմ Ռեդդլին և անգիտակից ընկած Ջիննի Ուիզլիին։ Թոմ Ռեդդլը վերցնում է Հարրիի կախարդական փայտիկը և խոստովանում, որ նա է Սլիզերինի ժառանգը։ Նա սպանել է Միրտլին և ստել Հագրիդին, ճնշել է Ջիննիին՝ ամբողջ տարին խոսելով օրագրի հետ և նրա հրամանով գրել է հաղորդագրություններ, սպանել աքլորներին և կառավարել վասիլիսկին իր զոհերի դեմ։ Ինքը Ջիննին չէր հիշում, թե ինչ է նա արել։ Այնուհետև Ռեդդլը որոշեց ավելի մոտիկից ծանոթանալ Փոթերի հետ, ինչից հետ Ջիննին խլեց օրագիրը։ Նա է հանդիսանում Վոլան դե Մորտը. Վոլան դե Մորտ անունը Թոմ Մարվոլո Ռեդդլ անվան անագրամման է (Եթե վերցնենք առաջին անվան տառերը և դասավորենք այլ հերթականությամբ, ապա կստանանք երկրորդը)։
Ռեդդլը կանչում է վասիլիսկին, որպեսզի սպանի Հարրի Փոթերին, սակայն Ֆոուկս փյունիկը գալիս է օգնության և բերում կախարդական գլխարկը։ Փյունիկը կռվում է վասիլիսկի հետ և հանում նրա երկու աչքերը։ Գլխարկի մեջ հայտնվում է թուր, որով Հարրի Փոթերը սպանում է վասիլիսկին։ Շուտով փյունիկը բերում է օրագիր, և Հարրին ցրում է այն վասիլիսկի ժանիքով։ Օրագրից թանաք է թափվում, վասիլիսկի թույնը այրում է այն, իսկ Ռեդդլն աղաղակով անհետանում է։
Մարկովո (գյուղ, Կոնստանտինովսկի շրջան)
Մարկովո (Маркове), գյուղ Ուկրաինայի Դոնեցկի մարզի Կոնստանտինովսկիում։
Հարրի Փոթերը և Գաղտնիքների սենյակը
Հանգուցալուծում
Հագրիդը լիովին արդարացվեց և վերականգնվեց։ Դամբլդորը վերադառնում է իր դիրքին վստահված խորհրդի բոլոր անդամների խնդրանքով, բացի Լյուցիուս Մալֆոյի։ Խորհուրդը որոշ անդամներ ակնարկում են, որ Դամբլդորի հեռանալու մասին իրենց համաձայնությունը ընդամենը սպառնալիքներ էին։ Հարրին և Դամբլդորը կարողացան դուրս հանել Մալֆոյին խորհրդից՝ մեղադրելով նրան Ջիննի Ուլիզլիին օրագիրը նետելու մեջ։ Էլֆը ազատվում է Մալֆոյից։ Այդ պահից նա դառնում է Հարրիի հավատարիմ ընկերներից մեկը։
Վասիլիսկից բոլոր տուժածներին բուժում են մանդրագորի արմատի միջոցով։ Այդ տարվա քննությունները չեղյալ են համարվում։ Դպրոցի գավաթը ևս մեկ տարով տրամադրվում է Գրիֆինդորին։ Լոկոնսը ընկնում է հիվանդանոց, որպեսզի վերականգնի հիշողությունը։ Հարրին Ռոնին է տալիս Դուրսլիի հեռախոսահամարը։ Նրանք խոստանում են ևս մեկ անգա զանգահարել և տեսնվել այդ ամռանը։
Մարկովո (գյուղ, Կոնստանտինովսկի շրջան)
2001 թվականի տվյալներով Մարկովո գյուղում բնակվում էր 413 մարդ։
Հարրի Փոթերը և Գաղտնիքների սենյակը
Զարգացում
Ռոուլինգը դժվար էր համարում Հարրի Փոթերը և գաղտնիքների սենյակը գիրքն ավարտելը, քանի որ նա վախենում էր, որ այն չի հասնի «Հարրի Փոթերը և փիլիսոփայական քարը» գրքի մակարդակին իր հաջողություններով։ Ձեռագիրը «Bloomsbury»-ին ճիշտ ժամանակահատվածում տալուց հետո նա հետ է վերցնում այն 6 շաբաթով վերանայելու համար ։
Մարկովո (գյուղ, Կոնստանտինովսկի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1907 թվականին հիմնադրված բնակավայրեր
Հարրի Փոթերը և Գաղտնիքների սենյակը
Զարգացում
Գրքի սկզբնական նախագծում գրեթե անգլուխ Նիկ ուրվականը երգում է մի երգ, որ նկարագրում է իր վիճակը և մահվան հանգամանքները։ Այս հատվածը հանվել է գրքի հեղինակի կողմից, սակայն հետագայում տեղադրվել է Ռոուլինգի պաշտոնական կայքում ։ Հարրի Փոթերի ընտանեկան վիճակի մասին պատմող մասը նույնպես հեռացվել է, քանի որ հեղինակները այն «ոչ անհրաժեշտ շեղում» էին համարում, և Ռոուլինգը ավելացրել է Նևիլ Լոնգբոթոմի ճանապարհորդությունն ու հայտնաբերությունները, որոնք «ավելի կարևոր էին հիմնական սյուժեում» ։
Հրատարակում
«Հարրի Փոթերը և գաղտնիքների սենյակը» հրատարակվել է Մեծ Բրիտանիայում 1998 թվականի հուլիսի 2-ին։ Այն միանգամից հայտնվել է Մեծ Բրիտանիայի ամենավաճառվող գրքերի առաջին հորիզոնականում՝ ետ մղելով այնպիսի հեղինակների, ինչպիսիք են Ջոն Գրիշամը, Թոմ Քլենսին և Թերրի Փրաթչեթը ։ Գիրքը Ռոուլինգին դարձրել է հեղինակ, ով հաղթել է բրիտանական գրքերի փառատոնի «տարվա մանկական գիրք» անվանակարգում երկու տարի շարունակ։ 1999 թվականին այն հայտվել է ամերիկյան ամենավաճառված գրքերի եռյակում։
Առաջին հրատարակումն ուներ որոշ սխալներ, որոնք ուղղվեցին, և գիրքը վերահրատարակվեց ։
Հասարակության արձագանք
Գիրքը ընդունվեց համաշխարհային ծափահարություններով և ողջույններով։ Ֆանտաստիկ ժանրի գրող Չարլզ դը Լինթը համաձայնվել է, որ երկրորդ Հարրի Փոթեր գիրքը, ինչպես և Հարրի Փոթերը և փիլիսոփայական քարը, մեծ հաջողություն է գրքի մասերի համար ։ Գիլդերո Լոխարտը հաստատել է, որ գիրքը զուրկ է ռասիզմից ։ Թեմմի Նեզոլը գտնում է, որ այս գիրքն ավելի մտահոգող է, քան նախորդը։ Այնուամենայնիվ, Ռոուլինգը ստեղծել է երկրորդ մասն այնքան հաճելի, ինչքան առաջինն է։
Բոլոր 7 գրքերի գրվելուց և հրատարակվելուց հետո Գրիմ Դևիսը համարեց «Հարրի Փոթերը և գաղտնիքների սենյակը» ամենաթույլ մասը և համաձայնեց, որ այս մասի սյուժեի կառուցվածքը չափազանց նման է առաջին մասին։ Բա ասում է, որ գրքում բացատրված չէ, թե ինչպես Ֆոկսը իմացավ Հարրիի գտնվելու վայրը ։
Պարգևներ և մրցանակներ
Ռոուլինգի «Հարրի Փոթերը և գաղտնիքների սենյակը» ստացել է մի քանի մրցանակ։ Ամերիկյան գրական ասոցիացիան գիրքը դասել է բոլոր ժամանակների մանկական ինչպես նաև մեծերի գրականության 2000 լավագույն գրքերի շարքին։ Գիրքը հաղթել է բրիտանական «տարվա մանկական գիրք» անվանակարգում ։
Գիրքը ստացել է հատուկ պարգև «Nestlé» ընկերության կողմից 1998 թվականին։ Գիրքը 2001 թվականին ստացել է «Whitaker's Platinum Book Award» մրցանակը։ 2003 թվականին նովելը ընդգրկվել է ԲիԲիՍի-ի «The Big Read» ցուցակի քսաներեքյակի մեջ ։
Արծարծվող թեմաներ
Մարդկանց դասակարգմանը, վնաս հասցնելուն և ռասիզմին ընդդեմ լինելը գրքի հիմնական թեման է։ «Հարրի Փոթերը և գաղտնիքների սենյակը» գրքում Հարրիի հարգանքը տարածվում է նույնիսկ Դոբբիի և գրեթե անգլուխ Նիկի հանդեպ։ Ըստ Մարգարիտ Քրաուսի՝ գրքի ձեռքբերումները ավելի շատ կախված են բնատուր տաղանդի, քրտնաջան աշխատանքից և սրամտությունից։
Էդվարդ Դուֆֆին՝ «Marquette» համալսարանի պրոֆեսորն ասում է, որ «Հարրի Փոթերը և գաղտնիքների սենյակը» գրքի հիմնական կերպարներից մեկի՝ Թոմ Ռեդդլի օրագիրը, որը կառավարում է Ջիննի Ուիսլիին ընդամենը Ռիդդլի ծրագիրն էր։ Դուֆֆին առաջարկում է Ռոուլինգին նախատեսել սա որպես նախազգուշացում տեղեկատվական աղբյուրներից սպառման համար։
Անմահությունը և իշխանության բացասական կերպով պատկերումը նովելի հիմնական թեմաներն են։ Մարգարիտ Քրաուսը նշում է, որ Հարրի Փոթերի աշխարհում գոյություն ունեն մի քանի բացարձակ բարոյական կանոններ։ Օրինակ՝ Հարրին գերադասում է ասել ճշմարտությունը, սակայն ստում է անհրաժեշտության դեպքում, ինչը հատուկ է նաև նրա թշնամուն՝ Դրակո Մալֆոյին։ Գրքի վերջում Դամբլդորը հրաժարվում է իր՝ Հարրի Փոթերին, Ռոնին և Հերմայոնինի դպրոցական օրենքները խախտելու համար պատժելու խոստումից։ Քրաուսը նշում է նաև, որ իշխանական մարմինները և քաղաքական համակարգը քիչ հարգանք են ստացել Ռոուլինգի կողմից։ Ուիլիամ ՄաքՆեյլը նշում է, որ կախարդանքի նախարարությունը ներկայացվածը որպես միջակ դեր ստանձնող օղակ։
Ֆիլմ
«Հարրի Փոթերը և գաղտնիքների սենյակը» գրքի ֆիլմի տարբերակը հրապարակվել է 2002 թվականին։ Քրիս Կոլոմբոսը ղեկավարել է ֆիլմի նկարահանումները, իսկ սցենարը գրել է Սթիվ Քլովսը։ Այն դարձել է երրորդ ֆիլմը, որ գերազանցել է 600 միլին դոլարի շեմը։ Դրան նախորդում է «Տիտանիկ»-ը՝ հրապարակված 1997 թվականին և «Հարրի Փոթերը և փիլիսոփայական քարը»՝ հրապարակված 2001 թվականին։ Ֆիլմը առաջադրվել է «Saturn Award»-ում որպես ֆանտաստիկ ժանրի լավագույն ֆիլմ։ Համաձայն «Metacritic»-ի տվյալների՝ ֆիլմը արժանացել է «հիմնականում բարենպաստ վերադիտումների»՝ 63 % միջին ցուցանիշով, իսկ Rotten Tomatoes-ի տվյալներով՝ այդ ցուցանիշը հասել է 82 %-ի։
Համակարգչային խաղ
Համանուն խաղեր արտադրվել են տարբեր ընկերությունների կողմից՝
Արտաքին հղումներ
Կատեգորիա:Հարրի Փոթեր Կատեգորիա:Ջոան Ռոուլինգ Կատեգորիա:Հորինված աշխարհներ Կատեգորիա:1998 վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն
Ալան Դադլի Բուշ
Ալան Դադլի Բուշ (Alan Dudley Bush ), անգլիացի երգահան, դիրիժոր, դաշնակահար։
1925 թվականից մինչև 1954 թվականը դասավանդել է Երաժշտական թագավորական ակադեմիայում։ Ղեկավարել է Լոնդոնի բանվորական երգչախմբային միությունը։ 1936 թվականի հիմնել է բանվորական երաժշտական ասոցիացիան, իսկ 1941 թվականից դարձել է նրա պատվավոր նախագահը։ Բազմիցս հյուրախաղերով այցել է ԽՍՀՄ։
Պրոլետարական երաժշտական շարժման ակտիվ գործիչ է եղել։ Գրել է «Ուոթ Թայլեր» (1950), «Բլեքմուրի մարդիկ» (1955), «Շաքարեղեգ հավաքողները» (1962) օպերաները։
Շերտագրություն (երկրաբանություն)
Շերտագրություն, երկրաբանության բաժին, ուսումնասիրում է երկրաբանական մարմինների ձևավորման հաջորդականությունը և նրանց սկզբնական տարածական փոխհարաբերությունները։ Այդ նպատակների համար առաջին հերթին հետազոտում են նստվածքային ապարների շերտերը և ուսումնասիրում նրանց ֆացիալ փոփոխությունները անցյալ երկրաբանական ժամանակաշրջանների ավազաններում։
Կապը այլ գիտությունների հետ
Ուսումնասիրվող նստվածքների նույն հասակին պատկանելը որոշելու համար հիմնական նշանակություն ունի նստվածքային հաստվածքներում գտնվող բրածո օրգանիզմների կազմությունը։ Այդ պատճառով շերտագրությունը սերտորեն կապված է հնէաբանության, ինչպես նաև երկրաժամանակագրության (ուսմունք Երկրի կեղևը կազմող ապարների ձևավորման ժամանակագրական հաջորդականության և հասակի մասին) հետ։
Ծագում
Շերտագրության ծագումը կապված է երկրաբանության՝ որպես գիտության ձևավորման հետ։ Այն հիմք է ծառայել երկրաբանական քարտեզների և երկրա-ժամանակագրական սանդղակ կազմելու համար։
Շերտագրության գիտության մշակվող հարցերը
Շերտագրության գիտության առանձին հարցեր մշակվել են XVII դարի, սակայն նրա հիմքերը դրվել են XVIII դարում։ XVIII դարի վերջում երկրակեղևը կազմող նստվածքները Արևմտյան Եվրոպայում ստորաբաժանել են առաջնայինի (այժմ՝ պալեոզոյան), երկրորդայինի (մեզոզոյան) և երրորդայինի (կայնոզոյան)։ Նորագույն փխրուն նստվածքները առանձնացվել են 1829 թվականին, որպես չորրորդական գոյացումներ։ Ընդհանուր շերտագրական սանդղակի ստեղծման ու մշակման գործում մեծ դեր են կատարել ռուս և խորհրդային երկրաբաններ Ա․ Պ․ Կարպինսկին, Ն․ Ի․ Անդրուսովը, Ա․ Պ․ Պավլովը, Դ․ Վ,․ Նալիվկինը, Ա․ Ն․ Կրիշտոֆովիչը, Վ․ Վ․ Մենները, ինչպես նաև արտասահմանյան մի շարք մասնագետներ։
Շերտագրություն հաջորդականության օրենքը
Շերտագրություն հիմնական դրույթը շերտայնության հաջորդականության օրենքն է, երբ շերտերի նորմալ տեղադրման դեպքում յուրաքանչյուր ստորադիր ավելի հին է ծածկող շերտից, բացառություն են կազմում այն դեպքերը, երբ տեկտոնական դեֆորմացիաների հետևանքով շերտերի սկզբնական տեղադրումը խախտվում է։ Շերտերի տեղադրման հաջորդականության ուսումնասիրության հիման վրա կազմվում է շերտագրական սյունակ։ Դրա համար ամենահուսալին հնէաբանության մեթոդն է, որը հիմնված է Երկրի օրգանական աշխարհի զարգացման անշրջելի առաջընթացի վրա։ Նման սյունակներ կազմելու համար շատ կարևոր նշանակություն ունեն զանգվածային տարածում ունեցող բրածոները (ֆորամինիֆերներ, ոադիոլյարներ, նանոպլանկտոն, դիատոմեյներ և այլն)։ Հին նստվածքների համար կարևոր դեր են կատարում իզոտոպային որոշումները՝ հիմնված տարբեր տարրերի (K, Ս, Pb և այլն) ռադիոակտիվ տրոհման վրա։
Հետազոտման մեթոդներ
Շերտավոր նստվածքային և հրաբխածին հաստվածքների համադրման համար օգտագործվում են լիթոլոգիական և երկրաքիմիակաև հետազոտությունները և հետախուզության երկրաֆիզիկական տարբեր մեթոդներ։
Մեթոդների կիրառումը
Համադրման բոլոր մեթոդների կիրառումը հնարավորություն է ընձեռել երկրագնդի համար կազմելու ամփոփիչ շերտագրական կտրվածք, որի հիման վրա սահմանված է շերտագրական ստորաբաժանումների խիստ հիերարխիա։ Շերտագրական ստորաբաժանումների նման համակարգը կամ շերտագրական սանդղակը հաստատվել է 1881 թվականին, Միջազգային երկրաբանների կոնգրեսում (Բոլոնիա) և լրացվել XX դարի կեսերին։
Շերտագրության ուսումնասիրությունները
Շերտագրությունը հիմք է հանդիսանում ռեգիոնալ երկրաբնության հետազոտությունների համար, որոնք թույլ են տալիս հասկանալու տարածքի տեկտոնիկան, որոշելու օգտակար հանածոների որոնման ու հետախուզման ուղղությունը։ Վերջինս վերաբերում է հատկապես շերտային հանքավայրերին (նավթ, քարածուխ, երկաթի և մանգանի հանքանյութեր, ֆոսֆորիտներ, բոքսիտներ, քարաղ և կալիումական աղեր, թերթաքարեր և այլն), որոնք հարում են որոշակի շերտագրական մակարդակների։ Շերտագրական կտրվածքի ուսումնասիրությունն անհրաժեշտ է նաև երկրաբանական քարտեզներ կազմելու և ինժեներաերկրաբանական աշխատանքներ կատարելու համար։ ԽՍՀՄ-ում շերտագրության բնագավառի ուսումնասիրությունների առաջատար կենտրոններն են ԽՍՀՄ ԳԱ երկրաբանական ինստիտուտը Մոսկվայում, ԽՍՀՄ ԳԱ Սիբիրյան բաժանմունքի երկրաբանական և երկրաֆիզիկայի ինստիտուտը Նովոսիբիրսկում, Համամիութենական երկրաբանական ինստիտուտը Լենինգրադում և այլն։ Այդ բնագավառում հետազոտություններ են կատարվում նաև ՀԽՍՀ ԳԱ երկրաբանական գիտությունների ինստիտուտում և հանրապետության երկրաբանական այլ կազմակերպություններում։ Հրատարակվում է «ԽՍՀՄ շերտագրությունը» բազմահատորանոց շարքը։
Կատեգորիա:Երկրաբանություն Կատեգորիա:Պետրոլոգիա Կատեգորիա:Հնէաբանություն Կատեգորիա:Ապարներ Կատեգորիա:Գիտություններ Երկրի մասին Կատեգորիա:Պատմական երկրաբանություն Կատեգորիա:Երկրաբանության բաժիններ
Խաղաքարտեր
Խաղաքարտեր, ստվարաթղթե կամ պլաստմասսայե ուղղանկյուն քարտեր։ Օգտագործում են քարտային խաղերի, բախտագուշակության, աճպարարական հնարքներում (ֆոկուս) և այլն։ Խաղաքարտերի 1 հավաքածուն կոչվում է խաղատրցակ։ Քարտի այն երեսը, որը ցույց է տալիս քարտի նշանակությունը, կոչվում է քարտի երես, իսկ մյուս կողմը՝ շապիկ։ Մի կապուկի բոլոր շապիկները նույնն են։ ժամանակակից խաղերում օգտագործում են ֆրանսիական կամ նրա անգլիական (քանակով ավելի քիչ) տարատեսակները։ Որոշ խաղերում օգտագործում են հատուկ կոլեկցիոներական քարտեր։
Առաջին քարտեր
Առաջին խաղաքարտերը ի հայտ են եկել Արևելյան Ասիայում։ Չինաստանում և Կորեայում խաղաքարտերը հիշատակվում են 12-րդ դարում։ Գոյություն ունեն նաև ավելի վաղ հիշատակումներ, որտեղ ասվում է երկարավուն թղթերի մասին, դրանք վերաբերում են 9-րդ դարում Թան դինաստիա (618-907 թվականներ) իշխանության տարիներին։ Մինչ թղթե քարտերի ի հայտ գալը, չինացիներն ու ճապոնացիները օգտագործում էին երկարավուն փայտյա, բամբուկե կամ փղոսկրե քարտեր։ Տարբեր մշակույթներում տարածվելու ընթացքում խաղաքարտերը որոշակի փոփոխության են ենթարկվել։ Հնդկաստանում խաղացել են կլոր քարտերով, որոնք անվանել են գաջիֆա։
Ստանդարտ կապուկ
Ժամանակակից արտադրողը օգտագործում է հատուկ ծածկույթ, քարտերը մաշվելուց պաշտպանելու և ավելի սահուն դարձնելու համար ։ Ստանդարտ ֆրանսիական կապուկը իր մեջ ներառում է 54 խաղաքարտ։
Տարբեր խաղերի համար օգտագործվում է կամ ամբողջ կապուկը, կամ դրա կրճատված տեսակը։
Կապուկի այլ տեսակներ
Տարբեր երկրներում օգտագործվում է տարբեր կապուկներ։ Ֆրանսիականից բացի հայտնի են նաև․
Թղթաքարտի համագույներ
Համագույների անվանումները (առաջինը գրական հայերենով, մնացածը գործածական)
Սիրտն ու ագուռը կարմիր համագույներ են, խաչը և ագռավը՝ սև։
Անգլիական անվանումներ․
Տիտղոս․
Ֆրանսիական անվանումներ
Տիտղոս։
Խաղաքարտերի կառուցվածք
Շապիկ -քարտի արտաքին մասի մանր գծապատկերը, որը թույլ չի տալիս փոքր բծերին երևալ։
Ինդեքս -քարտի անկյունում քարտ արժեք նշող պատկեր կամ թիվ։
Կերպար -պատկեր (թագավոր և այլն)։
Արտաքին հղումներ
Կատեգորիա:Թղթախաղ Կատեգորիա:Խաղեր Կատեգորիա:Չինական հայտնագործություններ
Դրագովո (Բուրգասի մարզ)
Դրագովո (Драгово), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 10 կմ դեպի արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 242 մարդ ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Այրլանբաշի
Այրլանբաշի, լեռ Հայկական լեռնաշխարհում՝ Արսիան լեռնահամակարգում ։
Ծանոթագրություններ
Կատեգորիա:Թուրքիայի լեռներ Կատեգորիա:Հայկական լեռնաշխարհի լեռներ
Կարաբաշկա (Նենյայի վտակ)
Կարաբաշկա (Նենյայի վտակ) (Карабашка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Նենյա գետի աջ ափով՝ 44 կմ հեռավորության վրա։ Գետի երկարությունը 25 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Դեմիտաս
Դեմիտաս, դմիտաս կամ դեմիտասե (demi-tasse՝ բաժակի կեսը), փոքր բաժակ, որը նախատեսված է թուրքական սուրճի, էսպրեսոյի կամ ռիստրետոյի համար։ Համարվում է թուրքական սուրճի պատրաստման ծավալի չափանիշը ։
Նման բաժակները հաճախ մատուցվում են փոքր սուրճի գդալի և ափսեի հետ։ Նախքան պատրաստի խմիչքը մատուցելը, բաժակը սովորաբար տաքացնում են ։
Նկարագրություն
Դեմիտասը հաստ պատերով բաժակ է, որի ծավալը 60-90 միլիլիտր է։ Այն ավանդական սուրճի բաժակի գրեթե կես չափն է։ Շատ դեպքերում գավաթի ձևը նման է կտրած ու շուռ տված կոնի, բայց ներսում այն ունի ձվաձև տեսք։ Հաստ պատերի առկայությունը և բաժակի ներքևի տրամագծի փոքրացումը թույլ են տալիս պահպանել խմիչքի ջերմաստիճանը ավելի երկար ժամանակ ։
Որպես կանոն, այս տեսակի բաժակները պատրաստված են ճենապակյա պատրաստուկներից։ Այնուամենայնիվ, դրանց արտադրության մեջ կարող են օգտագործել նաև ապակի, կերամիկա կամ չժանգոտվող պողպատ ։
Կապուչինո մատուցելու համար գոյություն ունի դեմիտասի առանձին տեսակ, որն ունի ավելի մեծ ծավալ` շուրջ 150 միլիլիտր ։
Հավաքածու
Դեմիտասը կարող է ծառայել որպես հավաքածու։ Գինեսի ռեկորդների գրքում ընդգրկված այս գավաթների ամենախոշոր հավաքածուն, որը թվագրվում է 650 օրինակով, գտնվում է Ավստրալիայի Իպսվիչ քաղաքում։ Հավաքածուն հավաքվել է Իպսվիչի քաղաքապետ Պոլ Պիսասալի (Paul Pisasale) կողմից և 1993 թվականից ի վեր գտնվում է Իպսվիչի քաղաքային խորհրդում ։
Միջին Լեկվաժ
Միջին Լեկվաժ (Средний Лекваж), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Գարեվոյ Լեկվաժ գետի ձախ ափին՝ 1 կմ հեռավորության վրա։ Գետի երկարությունը 11 կմ է։
Դեմիտաս
Գրականություն
Կատեգորիա:Սպասք Կատեգորիա:Սուրճի մշակույթ
Միջին Լեկվաժ
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վիլյամ Բուլոկար
Վիլյամ Բուլոկար, 16-րդ դարի տպագրող, որը հիմնադրել է 40 տառից բաղկացած հնչյունաբանական այբուբեն անգլերենի համար։ Դրա տառերը գոթական ոճով էին, որ տարածված էր այն ժամանակ։ Որպես օրինակ վերցնելով Վիլյամ Լիլիի Լատիներենի քերականությունը՝ Բուլոկարը տպագրել է անգլերենի քերականությունը՝ «Անգլերենի համառոտ քերականություն» վերնագրով առաջին գրքում, որը լույս է տեսել 1586 թվականին ։
Արտաքին հղումներ
Կատեգորիա:Տպագրություն Կատեգորիա:Լեզվաբանություն Կատեգորիա:Հնչյունաբանություն Կատեգորիա:Անգլիացի լեզվաբաններ Կատեգորիա:Տպագրիչներ ըստ ազգության Կատեգորիա:Լեզվաբաններ
Հարավային Օսիայի ինքնավար մարզ
Հարավային Օսիայի ինքնավար մարզ, (სამხრეთ ოსეთის ავტონომიური ოლქი, Ху́ссар Ирыстоны автономон облæст), վարչատարածքային միավոր Վրացական ԽՍՀ կազմում։ Ստեղծվել է 1922 թվականի ապրիլի 20-ին, կազմալուծվել 1990 թվականի դեկտեմբերի 11-ին։ Սահմանակից է ՌԽՖՍՀ Հյուսիսային Օսիայի ԻԽՍՀ-ին։